﻿84 



sikker Bestemmelse; Forfatteren antager selv, at Larverne 

 muligvis kan h-øre til en eller anden Phoride, men Brauer 

 henfører den i en Meddelelse til Haase til Tachininerne 

 eller Dexiinerne, idet han dog tilføjer, at Larverne i mange 

 væsentlige Punkter afviger fra disse Gruppers. Hvad Brauer 

 hermed har sigtet til, er mig ikke ganske tydeligt, da det 

 ikke anføres, hvilke disse Punkter er, og han tilmed saavidt 

 mig bekendt ikke har kendt Larver i første Stadium af 

 nogen af de to nævnte Gruppers Arter. 



Imidlertid afviger de virkelig fra de andre mig bekendte 

 Former af de nævnte Grupper, idet Sanseorganet synes at 

 mangle den nedre Papil, og Sansetappene, der ellers er 

 samlede her, findes spredt over et større Parti af Organet. 

 Dernæst findes der to Mundkroge hos den af Ægget lige 

 udkrøbne Larve, og det er særlig denne sidste Omstæn- 

 dighed, der gør det tvivlsomt for mig, om Larven hører til 

 nogen af Grupperne. 



Om en nærmere Bestemmelse kan der dog foreløbig 

 ikke være Tale, og den Omstændighed, at Arten ikke er 

 medtaget i Brauer og Bergenstam m's Fortegnelse, kan 

 maaske ogsaa tyde paa, at Brauer senere har opgivet 

 sin Anskuelse, at Larven hører til Tachininerne eller 

 Dexiinerne. 



Den anden ovennævnte Meddelelse skyldes Giard^). 

 Under Poppelbark fandt han en Del Stykker af en Lithobius- 

 Art fæstede til Træet eller Barken ved et hvidt Stof, omtrent 

 saaledes som Lisekter, der er dræbte af Svamp. Lithobierne 

 bestod kun af Huden, der indesluttede en Tøndepuppe. Kort 

 Tid efter klækkedes Fluen, der beskrives som en ny Art: 

 Discochæta lithobii Giard. 



Iagttagelser. 



Jeg har kun haft en enkelt Larve til Undersøgelse. 



Værten : 



Snylteren var funden i en død Lithobius i Dyrehaven 



') A. Giard: Sur un Diptére parasite des Myriapodes du genre 

 Lithobius (Bull. d. la Société Entoniol. de France, 1893, p. CCXIII). 



